Ο **Τζέρεμι Μάσεϊ**, (Ντιτρόιτ του Μίσιγκαν, 22 Ιουλίου 1982), είναι Αμερικανός καλαθοσφαιριστής, ο οποίος αγωνίζεται στο πρωτάθλημα της Ουρουγουάης, ενώ στο παρελθόν φόρεσε την φανέλα του Γ.Σ. Λάρισας και του Άρη Θεσσαλονίκης.

Καριέρα
-------

Ο Μάσεϊ αγωνίστηκε στο λύκειο του Μακένζι και εντάχθηκε στο πανεπιστήμιο του Όξναρντ το 2001. Δύο χρόνια αργότερα, μεταγράφηκε στο Κάνσας Στέιτ, με το οποίο μπήκε στην τρίτη και την δεύτερη δωδεκάδα του πρωταθλήματος, το 2004 και το 2005 αντίστοιχα.

Το 2005, ξεκίνησε την επαγγελματική του καριέρα από τον Γ.Σ. Λάρισας, με τον οποίο αναδείχθηκε πρώτος ριμπάουντερ του ελληνικού πρωταθλήματος του 2006.

Την επόμενη χρονιά μεταγράφηκε στον Άρη, με τον οποίο κατέλαβε την τρίτη θέση του πρωταθλήματος, έχοντας μέσο όρο 12,2 πόντων, 7,3 ριμπάουντ και 1,0 κοψίματος, με αποτέλεσμα να αναδειχθεί δεύτερος στα ριμπάουντ και τρίτος στα κοψίματα. Το 2007-08, πέτυχε 450 πόντους σε 25 αγώνες (μ.ο. 18,0), όντας δεύτερος σκόρερ του ελληνικού πρωταθλήματος, ενώ υπήρξε και δεύτερος στα ριμπάουντ, τα κλεψίματα, το ποσοστό δίποντων, όπως και τρίτος στα κοψίματα. Παρ' όλα αυτά, ο Άρης αναδείχθηκε πέμπτος, χάνοντας στα πλέι-οφ με πλεονέκτημα έδρας από το Μαρούσι. Παράλληλα, ο Μάσεϊ αναδείχθηκε ο πιο θεαματικός παίκτης της Ευρωλίγκα το 2007.

Το συμβόλαιο του Μάσεϊ με τους "κίτρινους" έληγε το 2009, αλλά η ομάδα της Θεσσαλονίκης πούλησε τον καλαθοσφαιριστή στην Ρεάλ Μαδρίτης, όπου υπέγραψε τριετές συμβόλαιο. Με την ισπανική ομάδα έφθασε ως την προημιτελική φάση της ανώτερης διασυλλογικής ευρωπαϊκής διοργάνωσης και στα μέσα της σεζόν 2009-10 μεταγράφηκε στην Ομπραντόιρο.

Το καλοκαίρι του 2010, υπέγραψε στην ρωσική Λοκομοτίβ Κουμπάν, με την οποία έφθασε στον τελικό του EuroChallenge του 2011. Την επόμενη χρονιά, ψηφίστηκε στην δεύτερη καλύτερη πεντάδα του Eurocup, αλλά μετά το τέλος της χρονιάς αποφάσισε να μην συνεχίσει στην Λοκομοτίβ Κουμπάν.

Το Νοέμβριο του 2012, υπέγραψε στην Κράσνιε Κρίλια και δύο μήνες αργότερα μεταγράφηκε στην γερμανική Μπάμπεργκ, από την οποία τιμωρήθηκε για πειθαρχικά παραπτώματα πριν ολοκληρωθεί το συμβόλαιο του, για να ολοκληρώσει την σεζόν στην λιβανέζικη Τσάμπβιλ.

Τον Δεκέμβριο του 2013, υπέγραψε στην Αμτσίτ Κλαμπ από τον Λίβανο, έχοντας μέσο όρο 21,0 πόντων, 8,6 ριμπάουντ, 5,5 ασίστ και 2,9 κλεψιμάτων. Την επόμενη χρονιά μεταγράφηκε στην Αλ Ριγιάντι, κατακτώντας το πρωτάθλημα του Λιβάνου.

Το 2016, υπέγραψε στην Λιμπερτάδ ντε Σουχάλες από την Αργεντινή, ενώ συνέχισε στην ΜΖΤ Σκοπίων, από την οποία αποχώρησε μόλις τρεις αγώνες μετά.

Την τελευταία τετραετία (2016-2020), αγωνίστηκε σε πολλές ομάδες κυρίως στη Λατινική Αμερική (Αργεντινή, Βραζιλία, Ουρουγουάη).

Εθνική ομάδα
------------

Από το 2008 και έπειτα, ο Μάσεϊ έχει πάρει την υπηκοότητα του κράτους της Βόρειας Μακεδονίας. Αγωνίστηκε με την εθνική ομάδα της χώρας στην προκριματική φάση του Ευρωμπάσκετ του 2009, βοηθώντας την να προκριθεί στην τελική φάση για πρώτη φορά μετά από δέκα χρόνια.

Διακρίσεις
----------

### Ατομικοί

* 2x Ελληνικό All-Star Game: (2007, 2008)
* MVP στο Ελληνικό All-Star Game: (2008)
* Καλύτερη πεντάδα στο Ελληνικό Πρωτάθλημα: (2008)
* Δεύτερη Καλύτερη πεντάδα στο Γιούροκαπ: (2012)
* 2x Καλύτερη Πεντάδα στο Ρωσικό πρωτάθλημα: (2011, 2012)
* Ρώσικο All Star Game: (2012)

Παραπομπές
----------

1. ↑  Jeremiah Massey Player Profile, Kansas State
2. ↑  Μάσεϊ Τζερεμάια - Παίκτης - Ε.Σ.Α.Κ.Ε.
3. ↑  Jeremiah Massey | BallSearch
4. ↑  Aris extends Massey for two years
5. ↑  Real Madrid inks Massey for three years
6. ↑  Real Madrid, Massey part ways
7. ↑  Obradoiro signs Jeremiah Massey
8. ↑  Jeremiah Massey moves to Lokomotiv Kuban
9. ↑  2011-12 All-Eurocup Second Team
10. ↑  Lokomotiv Kuban, Jeremiah Massey part ways
11. ↑  Jeremiah Massey inks a six-week deal with Samara
12. ↑  «BROSE BASKETS lands Jeremiah Massey». Αρχειοθετήθηκε από το πρωτότυπο στις 31 Δεκεμβρίου 2012. Ανακτήθηκε στις 31 Δεκεμβρίου 2012.
13. ↑  «Artland Dragons treten beim wiedererstarkten Meister aus Bamberg an». Αρχειοθετήθηκε από το πρωτότυπο στις 1 Ιουλίου 2013. Ανακτήθηκε στις 6 Οκτωβρίου 2015.
14. ↑  Jeremiah Massey signs with Champville
15. ↑  Jeremiah Massey moves to Amchit
16. ↑  Al Riyadi inks Jeremiah Massey
17. ↑  Jeremiah Massey signs in Lebanon with Riyadi Beirut
18. ↑  La Liga 2015/16 El ex Real Madrid Jeremiah Massey llega a Libertad
19. ↑  Skopje signs veteran big men Massey, Lalic
20. ↑  Emil Rajković resigns, MZT part ways with Thomas and Massey
21. ↑  «Μάσεϊ: «Αν ήταν στο χέρι μου δε θα έφευγα ποτέ από τον Άρη»». *to10.gr*. 17 Απριλίου 2020. Ανακτήθηκε στις 29 Ιουνίου 2020.
22. ↑  Eurobasket 2009 qualifying: France, Israel win

Πηγές
-----

* MASSEY, JEREMIAH - Euroleague.net
* Jeremiah Massey - asia-basket.com
* Jeremiah Timotheus Massey profile | Game center | FIBA.com Αρχειοθετήθηκε 2015-09-24 στο Wayback Machine.